CELEX: 32019R0289
Language: ro
Date: 2019-02-19 00:00:00
Title: Regulamentul (UE) 2019/289 al Comisiei din 19 februarie 2019 de modificare a Regulamentului (UE) nr. 702/2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene (Text cu relevanță pentru SEE.)

20.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 48/1
               
            
         REGULAMENTUL (UE) 2019/289 AL COMISIEI
         din 19 februarie 2019
         de modificare a Regulamentului (UE) nr. 702/2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene, în special articolul 108 alineatul (4),
         având în vedere Regulamentul (UE) 2015/1588 al Consiliului din 13 iulie 2015 privind aplicarea articolelor 107 și 108 din Tratatul privind funcționarea Uniunii Europene anumitor categorii de ajutoare de stat orizontale (1), în special articolul 1 alineatul (1) literele (a) și (b),
         după publicarea unui proiect al prezentului regulament, în conformitate cu articolul 6 și cu articolul 8 alineatul (2) din Regulamentul (UE) 2015/1588 (2),
         după consultarea Comitetului consultativ privind ajutoarele de stat,
         întrucât:
         
                     (1)
                  
                  
                     Regulamentul (UE) nr. 702/2014 (3) al Comisiei prevede că anumite categorii de ajutoare sunt compatibile cu piața internă și exceptate de la obligația de a fi notificate Comisiei înainte de a fi acordate.
                  
               
                     (2)
                  
                  
                     Normele privind ajutoarele de stat prevăzute la articolele 107, 108 și 109 din Tratatul privind funcționarea Uniunii Europene (denumit în continuare „tratatul”) se aplică pentru sprijinul prevăzut în Regulamentul (UE) nr. 1305/2013 al Parlamentului European și al Consiliului (4), cu excepția plăților și a finanțării naționale suplimentare, care se încadrează în domeniul de aplicare al articolului 42 din tratat.
                  
               
                     (3)
                  
                  
                     În temeiul articolului 42 din tratat, normele privind ajutoarele de stat nu se aplică sprijinului pentru dezvoltare rurală legat de producția, prelucrarea și comercializarea produselor agricole.
                  
               
                     (4)
                  
                  
                     Cu toate acestea, normele privind ajutoarele de stat se aplică sprijinului pentru dezvoltare rurală acordat activităților care nu se încadrează în domeniul de aplicare al articolului 42 din tratat, în ceea ce privește atât partea cofinanțată din Fondul european agricol pentru dezvoltare rurală (FEADR), cât și finanțarea națională suplimentară.
                  
               
                     (5)
                  
                  
                     Prin urmare, dispozițiile din Regulamentul (UE) nr. 702/2014 au fost aliniate cu cele din Regulamentul (UE) nr. 1305/2013, în contextul celui mai recent control al ajutoarelor de stat la nivelul Uniunii, care a avut loc în 2014, astfel încât să se faciliteze procedurile în materie de ajutoare de stat aplicabile sprijinului pentru dezvoltare rurală pentru sectorul forestier și pentru activitățile neagricole din zonele rurale.
                  
               
                     (6)
                  
                  
                     Alinierea normelor din Regulamentul (UE) nr. 702/2014 cu cele din Regulamentul (UE) nr. 1305/2013 este afectată de intrarea în vigoare, la 1 ianuarie 2018, a Regulamentului (UE) 2017/2393 al Parlamentului European și al Consiliului (5), care a modificat unele dispoziții din Regulamentul (UE) nr. 1305/2013, reflectate în Regulamentul (UE) nr. 702/2014.
                  
               
                     (7)
                  
                  
                     Prin urmare, condițiile de exceptare a ajutoarelor de stat în temeiul articolelor 32, 33, 35, 38-41 și 44-48 din Regulamentul (UE) nr. 702/2014 nu mai corespund în totalitate dispozițiilor stabilite în Regulamentul (UE) nr. 1305/2013. Ca atare, se impune adaptarea acestor norme în măsura în care acest lucru este necesar pentru a se menține posibilitatea exceptării sprijinului pentru dezvoltare rurală de la obligația de notificare, în același mod ca în prezent.
                  
               
                     (8)
                  
                  
                     Articolul 1 alineatul (5) literele (a) și (b) ar trebui aliniat cu articolul 1 alineatul (4) literele (a) și (b) din Regulamentul (UE) nr. 651/2014 al Comisiei (6), astfel cum a fost modificat prin Regulamentul (UE) 2017/1084 al Comisiei (7).
                  
               
                     (9)
                  
                  
                     Prin urmare, Regulamentul (UE) nr. 702/2014 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 702/2014 se modifică după cum urmează:
            
                        1.
                     
                     
                        La articolul 1 alineatul (5), literele (a) și (b) se înlocuiesc cu următorul text:
                        
                                    „(a)
                                 
                                 
                                    schemelor de ajutoare care nu exclud în mod explicit plata unui ajutor individual pentru o întreprindere care face obiectul unui ordin de recuperare neexecutat în urma unei decizii anterioare a Comisiei prin care un ajutor acordat de același stat membru este declarat ilegal și incompatibil cu piața internă;
                                 
                              
                                    (b)
                                 
                                 
                                    ajutoarelor ad-hoc pentru o întreprindere menționată la litera (a)”.
                                 
                              
                  
                        2.
                     
                     
                        La articolul 6 alineatul (5) se adaugă litera (j) cu următorul text:
                        
                                    „(j)
                                 
                                 
                                    ajutoarele pentru participarea fermierilor activi la sisteme de calitate pentru bumbac și produse alimentare, atunci când sunt îndeplinite condițiile prevăzute la articolul 48”.
                                 
                              
                  
                        3.
                     
                     
                        Articolul 32 se modifică după cum urmează:
                        
                                    (a)
                                 
                                 
                                    la alineatul (8) în primul paragraf, textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele pentru împădurire și crearea de suprafețe împădurite legate de operațiunile de investiții acoperă următoarele costuri eligibile:”;
                                 
                              
                                    (b)
                                 
                                 
                                    la alineatul (9) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”
                                 
                              
                  
                        4.
                     
                     
                        Articolul 33 se modifică după cum urmează:
                        
                                    (a)
                                 
                                 
                                    la alineatul (4), primul paragraf se înlocuiește cu următorul text:
                                    „Ajutoarele pentru sisteme agroforestiere acoperă costurile de creare, regenerare sau renovare și o primă anuală pe hectar.”;
                                 
                              
                                    (b)
                                 
                                 
                                    la alineatul (5), în primul paragraf, textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele pentru sisteme agroforestiere legate de operațiuni de investiții acoperă următoarele costuri eligibile:”;
                                 
                              
                                    (c)
                                 
                                 
                                    la alineatul (6) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”;
                                 
                              
                                    (d)
                                 
                                 
                                    alineatul (7) se înlocuiește cu următorul text:
                                    
                                       „(7)   Pot fi eligibile următoarele costuri de creare, regenerare sau renovare a sistemului agroforestier:
                                       
                                                   (a)
                                                
                                                
                                                   costurile pentru plantarea de arbori, inclusiv costurile materialului de plantare, costurile de plantare, de stocare și de tratare a plantulelor cu materiale de prevenție și de protecție necesare;
                                                
                                             
                                                   (b)
                                                
                                                
                                                   costurile pentru convertirea pădurilor sau a altor terenuri împădurite existente, inclusiv costurile de tăiere a arborilor, de rărire și de elagare și costurile protecției împotriva animalelor care pasc;
                                                
                                             
                                                   (c)
                                                
                                                
                                                   alte costuri legate în mod direct de crearea, regenerarea sau renovarea unui sistem agroforestier, precum costurile aferente studiilor de fezabilitate, planului de creare a sistemului, examinării solului, pregătirii și protecției solului;
                                                
                                             
                                                   (d)
                                                
                                                
                                                   costurile instalațiilor de udare și de protecție ale sistemului silvopastoral (de pășunat);
                                                
                                             
                                                   (e)
                                                
                                                
                                                   costurile tratamentului necesar legat de crearea, regenerarea sau renovarea unui sistem agroforestier, inclusiv udarea și tăierea;
                                                
                                             
                                                   (f)
                                                
                                                
                                                   costurile replantării în cursul primului an de la crearea, regenerarea sau renovarea unui sistem agroforestier.”;
                                                
                                             
                                 
                              
                                    (e)
                                 
                                 
                                    la alineatul (9), textul introductiv se înlocuiește cu următorul text:
                                    „Statele membre stabilesc numărul minim și numărul maxim de arbori pe hectar, luând în considerare următoarele:”;
                                 
                              
                                    (f)
                                 
                                 
                                    la alineatul (11), litera (a) se înlocuiește cu următorul text:
                                    
                                                „(a)
                                             
                                             
                                                80 % din costurile eligibile pentru operațiuni de investiții și din costurile de creare, regenerare sau renovare menționate la alineatele (5) și (7) și”.
                                             
                                          
                              
                  
                        5.
                     
                     
                        Articolul 35 se modifică după cum urmează:
                        
                                    (a)
                                 
                                 
                                    la alineatul (5) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”;
                                 
                              
                                    (b)
                                 
                                 
                                    la alineatul (6) în primul paragraf, textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele acoperă următoarele costuri eligibile:”;
                                 
                              
                                    (c)
                                 
                                 
                                    la alineatul (7), primul paragraf se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, costurile, altele decât cele prevăzute la alineatul (6) literele (a) și (b), aferente contractelor de leasing, cum ar fi marja locatorului, costurile de refinanțare a dobânzilor, cheltuielile de regie și cheltuielile de asigurare, nu sunt considerate costuri eligibile.”
                                 
                              
                  
                        6.
                     
                     
                        Articolul 38 alineatul (2) se modifică după cum urmează:
                        
                                    (a)
                                 
                                 
                                    la primul paragraf, se adaugă a doua teză, după cum urmează:
                                    „Infrastructura instalată în cadrul unor activități demonstrative poate fi utilizată după finalizarea activităților respective.”;
                                 
                              
                                    (b)
                                 
                                 
                                    se adaugă al patrulea paragraf, cu următorul text:
                                    „Ajutoarele pentru proiecte demonstrative care sunt cofinanțate în cadrul FEADR sau acordate ca finanțare națională suplimentară pentru astfel de ajutoare și care sunt furnizate sub formă de instrumente financiare pot acoperi și alte costuri eligibile decât cele menționate la alineatul (3) litera (b), cu condiția ca costurile să fie în totalitate eligibile în conformitate cu Regulamentul (UE) nr. 1305/2013 și ca ajutoarele să fie identice cu măsura de bază inclusă în programul de dezvoltare rurală aprobat în conformitate cu regulamentul respectiv.”
                                 
                              
                  
                        7.
                     
                     
                        La articolul 39 alineatul (4), se adaugă al treilea paragraf, după cum urmează:
                        „Ajutoarele cofinanțate din FEADR sau acordate ca finanțare națională suplimentară pentru astfel de măsuri cofinanțate pot fi plătite autorității de management menționate la articolul 65 alineatul (2) litera (a) din Regulamentul (UE) nr. 1305/2013.”
                     
                  
                        8.
                     
                     
                        Articolul 40 se modifică după cum urmează:
                        
                                    (a)
                                 
                                 
                                    la alineatul (4) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”;
                                 
                              
                                    (b)
                                 
                                 
                                    la alineatul (6), textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele acoperă următoarele costuri eligibile:”;
                                 
                              
                                    (c)
                                 
                                 
                                    la alineatul (7), primul paragraf se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, costurile, altele decât cele prevăzute la alineatul (6) literele (a) și (b), aferente contractelor de leasing, cum ar fi marja locatorului, costurile de refinanțare a dobânzilor, cheltuielile de regie și cheltuielile de asigurare, nu sunt considerate costuri eligibile.”
                                 
                              
                  
                        9.
                     
                     
                        Articolul 41 se modifică după cum urmează:
                        
                                    (a)
                                 
                                 
                                    la alineatul (4) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”;
                                 
                              
                                    (b)
                                 
                                 
                                    la alineatul (6), textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele acoperă următoarele costuri eligibile:”;
                                 
                              
                                    (c)
                                 
                                 
                                    la alineatul (7), primul paragraf se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, costurile, altele decât cele prevăzute la alineatul (6) literele (a) și (b), aferente contractelor de leasing, cum ar fi marja locatorului, costurile de refinanțare a dobânzilor, cheltuielile de regie și cheltuielile de asigurare, nu sunt considerate costuri eligibile.”;
                                 
                              
                                    (d)
                                 
                                 
                                    la alineatul (9), al doilea, al treilea și al patrulea paragraf se înlocuiesc cu următorul text:
                                    „Cu excepția cazului în care sprijinul se acordă sub formă de instrumente financiare, se aplică următoarele condiții:
                                    
                                                (a)
                                             
                                             
                                                investițiile în infrastructura pentru energie din surse regenerabile, care consumă sau produce energie, respectă standarde minime de eficiență energetică, în cazul în care există astfel de standarde la nivel național;
                                             
                                          
                                                (b)
                                             
                                             
                                                investițiile în instalații a căror destinație principală este producerea de energie electrică din biomasă nu sunt eligibile pentru ajutoare, cu excepția cazului în care se utilizează un procent minim de energie termică, care urmează să fie stabilit de statele membre;
                                             
                                          
                                                (c)
                                             
                                             
                                                ajutoarele pentru proiecte de investiții în bioenergie se limitează la bioenergia care îndeplinește criteriile de durabilitate aplicabile prevăzute în legislația Uniunii, inclusiv la articolul 17 alineatele (2)-(6) din Directiva 2009/28/CE.”
                                             
                                          
                              
                  
                        10.
                     
                     
                        Articolul 44 se modifică după cum urmează:
                        
                                    (a)
                                 
                                 
                                    la alineatul (5) se adaugă al doilea paragraf, după cum urmează:
                                    „Primul paragraf nu se aplică ajutoarelor acordate sub formă de instrumente financiare.”;
                                 
                              
                                    (b)
                                 
                                 
                                    la alineatul (7), textul introductiv se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, ajutoarele acoperă următoarele costuri eligibile:”;
                                 
                              
                                    (c)
                                 
                                 
                                    la alineatul (8), primul paragraf se înlocuiește cu următorul text:
                                    „Cu excepția cazului în care sprijinul se acordă sub formă de instrumente financiare, costurile, altele decât cele prevăzute la alineatul (7) literele (a) și (b), aferente contractelor de leasing, cum ar fi marja locatorului, costurile de refinanțare a dobânzilor, cheltuielile de regie și cheltuielile de asigurare, nu sunt considerate costuri eligibile.”
                                 
                              
                  
                        11.
                     
                     
                        Articolul 45 se modifică după cum urmează:
                        
                                    (a)
                                 
                                 
                                    la alineatul (6) se adaugă al treilea paragraf cu următorul text:
                                    „Planul de afaceri are o durată maximă de cinci ani.”;
                                 
                              
                                    (b)
                                 
                                 
                                    la alineatul (7), primul paragraf se înlocuiește cu următorul text:
                                    „Ajutoarele se plătesc în cel puțin două tranșe.”
                                 
                              
                  
                        12.
                     
                     
                        La articolul 46 alineatul (5), a doua teză se înlocuiește cu următorul text:
                        „Ajutoarele se plătesc prestatorului de servicii de consiliere sau autorității de management menționate la articolul 65 alineatul (2) litera (a) din Regulamentul (UE) nr. 1305/2013.”
                     
                  
                        13.
                     
                     
                        Articolul 47 alineatul (3) se modifică după cum urmează:
                        
                                    (a)
                                 
                                 
                                    la primul paragraf, se adaugă a doua teză, după cum urmează:
                                    „Infrastructura instalată în cadrul unor activități demonstrative poate fi utilizată după finalizarea activităților respective.”;
                                 
                              
                                    (b)
                                 
                                 
                                    se adaugă al treilea paragraf, după cum urmează:
                                    „Ajutoarele pentru proiecte demonstrative, furnizate sub formă de instrumente financiare, pot acoperi și alte costuri eligibile decât cele menționate la alineatul (4) litera (b) cu condiția ca costurile să fie în totalitate eligibile în conformitate cu Regulamentul (UE) nr. 1305/2013.”
                                 
                              
                  
                        14.
                     
                     
                        Articolul 48 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Ajutoarele destinate unei noi participări sau participărilor din cursul celor cinci ani precedenți ale fermierilor activi și grupurilor de fermieri care funcționează ca IMM-uri în cadrul sistemelor de calitate pentru bumbac și produse alimentare sunt compatibile cu piața internă în sensul articolului 107 alineatul (3) litera (c) din tratat și sunt exceptate de la obligația de notificare prevăzută la articolul 108 alineatul (3) din tratat în cazul în care îndeplinesc condițiile stabilite la alineatele (2)-(7) ale prezentului articol și în capitolul I din prezentul regulament.”;
                                    
                                 
                              
                                    (b)
                                 
                                 
                                    la alineatul (6) se adaugă al doilea paragraf, după cum urmează:
                                    „În cazul în care participarea inițială în cadrul sistemului de calitate a început înaintea depunerii cererii de sprijin, perioada maximă de cinci ani se reduce cu numărul de ani care au trecut între participarea inițială și momentul depunerii cererii de sprijin.”.
                                 
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 februarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 248, 24.9.2015, p. 1.
         
            (2)  JO C 421, 21.11.2018, p. 1.
         
            (3)  Regulamentul (UE) nr. 702/2014 al Comisiei din 25 iunie 2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene (JO L 193, 1.7.2014, p. 1).
         
            (4)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).
         
            (5)  Regulamentul (UE) 2017/2393 al Parlamentului European și al Consiliului din 13 decembrie 2017 de modificare a Regulamentelor (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR), (UE) nr. 1306/2013 privind finanțarea, gestionarea și monitorizarea politicii agricole comune, (UE) nr. 1307/2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune, (UE) nr. 1308/2013 de instituire a unei organizări comune a piețelor produselor agricole și (UE) nr. 652/2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor (JO L 350, 29.12.2017, p. 15).
         
            (6)  Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (JO L 187, 26.6.2014, p. 1).
         
            (7)  Regulamentul (UE) 2017/1084 al Comisiei din 14 iunie 2017 de modificare a Regulamentului (UE) nr. 651/2014 în ceea ce privește ajutoarele pentru infrastructurile portuare și aeroportuare, pragurile de notificare pentru ajutoarele pentru cultură și pentru conservarea patrimoniului, ajutoarele pentru infrastructurile sportive și pentru infrastructurile de agrement multifuncționale, precum și schemele de ajutoare regionale de exploatare pentru regiunile ultraperiferice și de modificare a Regulamentului (UE) nr. 702/2014 în ceea ce privește calcularea costurilor eligibile (JO L 156, 20.6.2017, p. 1).